Το διαμέρισμα-μεζονέτα αποδείχθηκε ιδανική επιλογή για τις οικογενειακές μας διακοπές.
Η περιοχή ήσυχη και ταυτόχρονα με εύκολη πρόσβαση στο κέντρο και σε όμορφες παραλίες.
Οι χώροι άνετοι, λειτουργικοί, διακοσμημένοι διακριτικά και με γούστο.
Πολύ φωτεινό και ευχάριστο το σαλόνι-τραπεζαρία. Η θέα από τους χώρους της πρόσοψης, υπέροχη. Ξυπνάς με τη θάλασσα στα πόδια σου!
Δεν μας έλειψε τίποτα από τις ανέσεις του δικού μας σπιτιού. Δυο μπάνια με ντουζιέρες, δυο πλυντήρια (ρούχων-πιάτων), πλήρης εξοπλισμός κουζίνας (σκεύη συσκευές, δοχεία, εργαλεία), σκεπάσματα κλπ, ακόμα και ορθοπεδικό μαξιλάρι, ίδιο με αυτό που κουβαλάω πάντα μαζί μου λόγω αυχενικού.
Ο κ. Κυριάκος ευγενικός, πρόθυμος και πάντα διαθέσιμος.
Ευχαριστούμε και πάλι για όλα και ελπίζω να ξαναβρούμε διαθέσιμο το κατάλυμα και σε επόμενο ταξίδι μας στην όμορφη Κρήτη!